FI Euroopan unionin virallinen lehti C 173/20

ILMOITUS NESTEMÄISTEN JA KAASUMAISTEN HIILIVETYJEN ETSIMISTÄ KOSKEVASTA LUPAHAKEMUKSESTA (NS. PETRALIA SOPRANA-LUPA)

ITALIAN TASAVALTA – SISILIAN ALUE

ASSESSORATO REGIONALE INDUSTRIA (ALUEELLINEN TEOLLISUUSVIRASTO) – DIPARTIMENTO CORPO REGIONALE DELLE MINIERE (KAIVOSALAN ALUEHALLINTO-OSASTO)

UFFICIO REGIONALE PER GLI IDROCARBURI E LA GEOTERMIA (HIILIVEDYISTÄ JA GEOTERMIIKASTA VASTAAVA TOIMISTO) (U.R.I.G.)

2009/C 173/10

EniMed – Eni Mediterranea Idrocarburi S.p.A. -yritys, jonka päätoimipaikan osoite on Strada Statale 117 bis – Contrada Ponte Olivo, 93012 Gela (CL) ja veronumero 12300000150, on 9 päivänä huhtikuuta 2008 hakenut direktiivin 94/22/EY saattamista osaksi kansallista lainsäädäntöä ja täytäntöönpanoa koskevan, 3 päivänä heinäkuuta 2000 annetun Sisilian hallintoalueen lain (L.R.S.) N:o 14 nojalla teollisuusvirastolta joka on toimivaltainen viranomainen myöntämään etsimislupia Sisilian hallintoalueella ja jonka toimipaikan osoite on via Ugo La Malfa 87/89, 90146 Palermo, lupaa etsiä nestemäisiä ja kaasumaisia hiilivetyjä (ns. ”Petralia Soprana” -lupa) 72 750 hehtaarin (727,50 km2) alueella Sisilian pohjois- ja keskiosassa Palermon, Caltanissettan ja Ennan maakunnissa. Edellä mainittu alue rajoittuu lännessä Castelterminin (EniMed 100 %) ja luoteessa Montemaggiore Belsiton (EniMed 100 %) lupa-alueisiin; muissa suunnissa se rajoittuu vapaisiin alueisiin.

Hakemuksen piiriin kuuluvat seuraavat kunnat: Palermon maakunta: Alimena, Blufi, Bompietro, Caltavuturo, Castellana Sicula, Gangi, Geraci Siculo, Petralia Soprana, Petralia Sottana ja Polizzi Generosa. Caltanissettan maakunta: Caltanissetta, Resuttano ja S. Caterina Villarmosa. Ennan maakunta: Calascibetta, Enna, Leonforte, Nicosia, Sperlinga ja Villarosa.

Hakemuksessa mainittu alue rajoittuu seuraavia kulmapisteitä A, B, C, D, E, F, G, H ja I yhdistäviin suoriin:

A. Geraci Siculoon johtavan päätien 286 41 km:n kilometripylvään kohdalla sijaitseva piste;

B. 1 122 metrin korkeudessa Monte Della Grassalla Gangin taajaman koillispuolella sijaitseva trigonometrinen piste;

C. 409 metrin korkeudessa päätien 121 läheisyydessä S. Benedetton taajamassa olevan rakennuksen luoteiskulmassa sijaitseva piste;

D. 832 metrin korkeudessa Monte Dellen kallioilla S. Caterina di Villarmosan taajaman lounaispuolella sijaitseva trigonometrinen piste, joka on sama kuin Castelterminin lupa-alueen piste E;

E. Resuttanoon johtavan tien 3 km:n kilometripylvään kohdalla Cozzo Campanellan eteläpuolella sijaitseva piste, joka on sama kuin Castelterminin lupa-alueen piste D;

F. 616 metrin korkeudessa Case Tedesco in Contrada Cannatellossa olevan rakennuksen koilliskulmassa sijaitseva piste, joka on sama kuin Castelterminin lupa-alueen piste C;

G. 680 metrin korkeudessa Contrada S. Filippossa Alimenan taajaman lounaispuolella olevan talon eteläkulmassa sijaitseva piste, joka on sama kuin Castelterminin lupa-alueen piste B;

H. 697 metrin korkeudessa Mangianten ja Scorsonen taajamien välissä olevan talon itäkulmassa sijaitseva piste, joka on sama kuin Castelterminin lupa-alueen piste A;

I. 947 metrin korkeudessa Monte Piombinolla Caltavuturon taajamasta eteläkaakkoon sijaitseva trigonometrinen piste.

Maantieteelliset koordinaatit

Kulmapiste Pohjoista leveyttä Itäistä pituutta (M. Mario) A 37°49′28,61″ 01°42′06,78″ B 37°49′22,20″ 01°50′51,64″ C 37°36′09,84″ 01°53′17,04″ D 37°35′02″ 01°33′37″ E 37°40′11,42″ 01°33′18,84″ F 37°40’10″ 01°38’02″ G 37°41′09″ 01°38′32″ H 37°45′56,98″ 01°25′27,58″ I 37°47′34″ 01°28′26″

Samaa aluetta koskevia lupahakemuksia voidaan jättää 90 päivän ajan siitä, kun tämä ilmoitus julkaistaan Euroopan unionin virallisessa lehdessä. Tämän jälkeen saatuja hakemuksia ei oteta huomioon. Luvasta päätetään kuuden kuukauden kuluessa lupahakemusten viimeisestä jättöpäivästä. Direktiivin 94/22/EY 5 artiklan 1 kohtaan viitaten ilmoitetaan lisäksi, että hiilivetyjen etsintään, hyödyntämiseen ja tuotantoon tarkoitettujen lupien ensisijaiset myöntämisperusteet on julkaistu 19 päivänä joulukuuta 1998Euroopan yhteisöjen virallisessa lehdessä C 396, jolloin viitataan edellä mainitun direktiivin saattamisesta osaksi kansallista lainsäädäntöä 25 päivänä marraskuuta 1996 annettuun tasavallan presidentin asetukseen N:o 625 (julkaistu 14 päivänä joulukuuta 1996 Italian tasavallan virallisessa lehdessä Gazzetta ufficiale della Repubblica Italiana N:o 293). Tarkemmat myöntämisperusteet määritetään edellä mainitussa 3 päivänä heinäkuuta 2000 annetussa Sisilian hallintoalueen laissa (L.R.S.) N:o 14 (julkaistu 7 päivänä heinäkuuta 2000 Sisilian hallintoalueen virallisessa lehdessä Gazzetta Ufficiale della Regione Siciliana N:o 32).

Toiminnan harjoittamista ja päättämistä koskevat ehdot ja vaatimukset vahvistetaan edellä mainitussa 3 päivänä heinäkuuta 2000 annetussa Sisilian hallintoalueen laissa (L.R.S.) N:o 14 ja teollisuusviraston 30 päivänä lokakuuta 2003 antaman asetuksen N:o 91 ja 20 päivänä lokakuuta 2004 antaman asetuksen N:o 88 yhteydessä vahvistetuissa vakiosäännöissä (Disciplinare Tipo), jotka on julkaistu Sisilian hallintoalueen virallisessa lehdessä Gazzetta Ufficiale della Regione Siciliana N:o 49, osa I (14 päivänä marraskuuta 2003) ja N:o 46, osa I (5 päivänä marraskuuta 2004).

Hakemukseen liittyvät asiakirjat ovat nähtävänä kaivosalan aluehallintoon kuuluvassa hiilivedyistä ja geotermiikasta vastaavassa toimistossa (Via Ugo La Malfa 101, 90146 Palermo).